次韻馮遠猷夜雨屋漏有作
作者：周紫芝
朝代：宋

paragraphs: 我昔在田間，秋霖傷歲熟。
常憂床床雨，夜下東屯屋。
飯牛起晨耕，短蓑聊櫛沐。
違濕因五遷，勞形真僕僕。
坐歌南山粲，那惜清夜促。
平生小馮君，秀齒粲冰玉。
生餘華屋姿，豈識霑濡辱。
誰知折角巾，肯念滹沱軸。
會將秋雨謠，寫入朱弦曲。
知君有過秦，妙畫行見録。
袞衣坐法宮，當宁調玉燭。
吾廬雖獨破，受凍死亦足。